Dole iyaye su rinka bibiyar karatun ‘ya’yan su -PTA – Dala FM Kano
Kungiyar iyayen yara da malamai wato (P.T.A) na unguwar Badawa dake yankin karamar hukumar Nasarawa, ta ce dole sai iyaye da su kara himmatuwa wajen bibiyar karatun ya’yansu domin sanin halin da ilimin su ke tafiya.
Guda daga cikin ‘ya’yan kungiyar, Muhammad Ibrahim Makawi Badawa ne, ya bayyana hakan a yayin zantawarsa da Gidan Rediyon Dala da a yau Talata.
Ya ce” Bibiyar karatun su zai taimaka mu su matuka wajen ingantuwar karatun daliban, kuma da iyaye za su rinka kula da karatun yaran su da tuni an wuce wuri”.
Muhammad Ibrahim Makawi Badawa, ya kuma shawarci iyayen yara dalibai da su rinka ziyartar makarantun ya’yan na su domin sanin halin da su ke ciki.
Wakiliyarmu Fa’iza Auwal Muhammad ta rawaito cewa, Shima daya daga cikin ‘yan kungiyar, Hamisu Shu’aibu Bala, kira ya yi ga gwamnatin Kano da ta kara inganta kayayyakin aiki tare da samar da kayan karatu a makarantun dake fadin jihar Kano.
Tabbatar da ingancin kaya zai taimakawa sana’ar mu –‘Yan Gumama